
COMUNICAT DE PRESĂ
București, 08 Iunie 2026

BCR Asigurări de Viață Vienna Insurance Group lansează 
„Avantaj Medical Care”
-  noua asigurare individuală de sănătate dedicată accesului la servicii medicale și protecției financiare cu decontare directă

București, 08 Iunie 2026 – BCR Asigurări de Viață Vienna Insurance Group anunță lansarea Avantaj Medical Care, noua asigurare individuală de sănătate creată pentru a oferi clienților acces la servicii medicale de calitate, sprijin financiar și suport dedicat în momentele în care sănătatea devine prioritatea principală. 
Noua soluție de asigurare răspunde nevoii tot mai mari de protecție și predictibilitate financiară în fața costurilor medicale generate de spitalizare și intervenții chirurgicale, atât în sistemul privat, cât și în unități medicale de stat. Prin Avantaj Medical Care, clienții beneficiază de acoperiri extinse pentru servicii de diagnostic, tratament, spitalizare și intervenții chirurgicale, cu o sumă asigurată de până la 100.000 lei pe an/asigurat. 
Produsul oferă acces prin decontare directă în cadrul Rețelei Naționale de Parteneri Medicali ai BCR Asigurări de Viață Vienna Insurance Group, precum și posibilitatea rambursării costurilor pentru serviciile medicale accesate în afara rețelei. În plus, clienții beneficiază de management de caz dedicat, telemedicină, consiliere medicală și acces la a doua opinie medicală. 

„Prin lansarea Avantaj Medical Care, ne dorim să oferim clienților mai mult decât o asigurare – un partener de încredere care îi sprijină atunci când au cea mai mare nevoie. Accesul rapid la servicii medicale, suportul personalizat și protecția financiară sunt elemente esențiale pentru liniștea și siguranța familiilor din România. Continuăm astfel strategia noastră de a dezvolta soluții relevante, accesibile și adaptate realităților actuale din domeniul sănătății”, a declarat Ștefan Stavrositu, Președinte Directorat al BCR Asigurări de Viață Vienna Insurance Group.

Avantaj Medical Care include și se face remarcat prin acoperiri pentru:
· intervenții chirurgicale în regim de spitalizare de zi sau continuă; 
· chirurgie robotică; 
· spitalizare fără intervenție chirurgicală; 
· servicii medicale pre și post-spitalizare; 
· servicii de asistență și suport medical personalizat. 
Totodată, produsul poate fi completat cu beneficii suplimentare dedicate protecției în cazul bolilor grave, precum și cu pachete de prevenție.
 
Avantaj Medical Care este o asigurare individuală de sănătate disponibilă exclusiv prin consultanții BCR Asigurări de Viață Vienna Insurance Group și poate fi încheiată pentru perioade contractuale anuale, cu posibilitate de reînnoire. 

„Avantaj Medical Care a fost creat ca răspuns la nevoile reale ale clienților care își doresc acces la servicii medicale și mai multă predictibilitate financiară într-un sistem medical tot mai complex. Prin flexibilitatea acoperirilor și suportul oferit pe tot parcursul experienței medicale, această soluție completează portofoliul nostru cu un produs modern, accesibil și adaptat diferitelor etape ale vieții.”, a declarat Ana-Maria Feodot, Manager Departament Vânzări, BCR Asigurări de Viață Vienna Insurance Group.


Despre BCR Asigurări de Viață Vienna Insurance Group
BCR Asigurări de Viață Vienna Insurance Group este o companie membră a Vienna Insurance Group, lider pe piața asigurărilor în Europa Centrală și de Est*. A fost înființată în anul 2005 ca subsidiară a BCR și apoi preluată, în 2008, de Vienna Insurance Group (VIG), care a devenit acționar majoritar al companiei. Începând cu anul 2009, compania a devenit liderul pieței de bancassurance și este al treilea cel mai mare asigurător de viață din România **. Orientarea spre client, adaptarea permanentă la schimbările pieței, inovația, precum și parteneriatul excelent cu BCR se reflectă în calitatea produselor de asigurare lansate în rețeaua bancară, în calitatea și diversitatea portofoliului și nu în ultimul rând, în rezultatele companiei și recunoașterea de care aceasta se bucură pe piața asigurărilor din România.
Transformarea organizațională a companiei vizează consolidarea canalului principal de distribuție bancassurance, care rămâne un pilon esențial, și rețeaua proprie de consultanți, în plină expansiune, care oferă consultanță personalizată și contribuie la construirea unor relații de valoare cu clienții. 
Compania este certificată Great Place to Work®, confirmând angajamentul față de o cultură organizațională bazată pe încredere, performanță și valorizarea oamenilor. 
Cu încredere, integritate, inovație și implicare socială, BCR Asigurări de Viață VIG contribuie la un viitor mai sigur pentru clienți și comunitate. Protejăm valori. Construim împreună Viitorul. 
*https://group.vig/en/
**Sursa: Raport ASF ”Raport privind stabilitatea piețelor financiare nebancare 1/2026”; (https://www.asfromania.ro/ro/a/3463/2026---rapoarte-stabilitate-financiara).

